
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 209
                                                               din 31 august 2022
privind aprobarea actualizării Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin A.N.L., administrarea, exploatarea și închirierea acestora în Municipiul Sighișoara şi a Contractului - cadru de închiriere pe suprafețele de locuință

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 8.338/11.03.2022 şi la Consiliul Local Sighișoara cu nr. 21.653/01.07.2022, de referatul de aprobare, înregistrat cu nr. 8.339/11.03.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile Legii nr. 152/1998 privind înființarea Agenției Naționale pentru Locuințe, republicată, cu modificările și completările ulterioare şi prevederile Hotărârii Guvernului nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înființarea Agenției Naționale pentru Locuințe, cu modificările și completările ulterioare;

Având în vedere prevederile Legii nr. 114/1996, Legea locuinţei, republicată, cu modificările şi completările ulterioare şi prevederile Hotărârii Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, legea locuinţei, cu modificările şi completările ulterioare; 

Având în vedere prevederile Ordonanţei de Urgenţă a Guvernului nr. 74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari, aprobată cu modificări prin Legea nr. 84/2008, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 68/2006 privind măsuri pentru dezvoltarea activităţii în domeniul construcţiilor de locuinţe prin programe la nivel național;

Având în vedere prevederile Ordonanţei de Urgenţă a Guvernului nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările și completările ulterioare;

Având în vedere Hotărârea Consiliului Local Sighișoara nr. 206/08.12.2020 privind stabilirea structurii pe specialităţi a comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe şi desemnarea consilierilor locali care vor face parte din comisie;

Având în vedere Dispoziția Primarului Municipiului Sighișoara nr. 796/17.12.2020 privind constituirea comisiei sociale de analiză pentru repartizarea locuințelor pentru tineri, construite prin A.N.L. şi desemnarea persoanei care va asigura secretariatul acestei comisii;

Având în vedere Hotărârea Consiliului Local Sighişoara nr. 97/28.11.2016 pentru aprobarea Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin A.N.L., administrarea, exploatarea și închirierea acestora în Municipiul Sighișoara;
Având în vedere că, Regulamentul privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin A.N.L., administrarea, exploatarea și închirierea acestora în Municipiul Sighișoara şi Contractul - cadru de închiriere pe suprafețele de locuință aplicabile în prezent, nu mai asigură pe deplin cadrul legal necesar punerii în aplicare a acestora, dat fiind noul context legislativ, sens în care, se impune actualizarea acestora;

Având în vedere Hotărârea Consiliului Local Sighişoara nr. 47/28.02.2022 privind aprobarea criteriilor pentru stabilirea ordinii de prioritate în soluționarea cererilor de locuință și în repartizarea locuințelor pentru tineri, destinate închirierii, în municipiul Sighişoara;

Ţinând cont de prevederile Legii nr. 52/2003 privind transparenţa decizională în administraţia publică, republicată, cu modificările şi completările ulterioare;

Având în vedere Avizul cu nr. 30.333/MDLPA/04.03.2022 al Ministerului Dezvoltării, Lucrărilor Publice și Administrației, înregistrat la Municipiul Sighişoara cu nr. 8.328/11.03.2022, acordat criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în municipiul Sighişoara, adoptate prin Hotărârea Consiliului Local Sighişoara nr. 47/28.02.2022;

Având în vedere adresa cu nr. 2.571/19.11.2021, înregistrată la Municipiul Sighişoara cu nr. 33.073/22.11.2021, prin care S.C. Apă Termic Transport S.A. transmite spre analiză şi aprobare noul Contract - cadru de închiriere pe suprafeţele de locuinţă;
Având în vedere Raportul de specialitate al Serviciului Evidenţa Patrimoniului şi Fond Locativ, înregistrat cu nr. 8.340/11.03.2022, prin care se propune aprobarea actualizării Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin A.N.L., administrarea, exploatarea și închirierea acestora în Municipiul Sighișoara şi a Contractului - cadru de închiriere pe suprafețele de locuință;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. “a”, “c” şi “d”, alin. (3) lit. “d”, alin. (6) lit. “b”, alin. (7) lit. “q”, alin. (14), art. 139 alin. (1) și alin. (3) lit. “g” și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,
H O T Ă R Ă Ş T E:

Art. 1. Se aprobă actualizarea Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin A.N.L., administrarea, exploatarea și închirierea acestora în Municipiul Sighișoara, conform anexei nr. 1, care face parte integrantă din prezenta hotărâre.

Art. 2. Se aprobă Contractul - cadru de închiriere pe suprafețele de locuință, conform anexei nr. 2, care face parte integrantă din prezenta hotărâre.

Art. 3. Cu data adoptării prezentei hotărâri, prevederile Hotărârii Consiliului Local Sighişoara nr. 97/28.11.2016 pentru aprobarea Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin A.N.L., administrarea, exploatarea și închirierea acestora în Municipiul Sighișoara, îşi încetează aplicabilitatea şi valabilitatea.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidenţa Patrimoniului şi Fond Locativ, S.C. Apă Termic Transport S.A. şi membrii comisiei sociale de analiză pentru repartizarea locuinţelor pentru tineri, destinate închirierii, construite prin Agenția Națională pentru Locuințe.

Art. 5. Prin grija Secretarului General al Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,

  

          Stupariu Călin                   
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ;
  1 ex. Compartimentul Administrare Fond Locativ;

  1 ex. S.C. A.T.T. S.A.;

  6 ex. membrii și secretarul Comisiei sociale de analiză pentru repartizarea locuinţelor pentru tineri, 
                                                                  destinate închirierii, construite prin Agenţia Naţională pentru Locuinţe.
16 ex.
B.A. 
